पुरानी बस्ती थाना पुलिस ने कार्रवाई में आरोपी अनुज मसीह, शिशिर सिंह, मोहम्मद अजहर, गोलू नायक को गिरफ्तार किया है। टिकरापारा थाना पुलिस ने गजेन्द्र साहू, मोहम्मद आवेश, जयदीप घोष, थाना आजाद चौक से रुपेश राव और राज ठाकुर, आरंग से द्वारिका दास वैष्णव, मंदिर हसौद से संतोष निर्मलकर, मौदहापारा से वसीम खान और विक्की पाल, उरला से अशोक दास वैष्णव, देवेन्द्र नगर से मदन जगत को गिरफ्तार किया गया है। वहीं कार्रवाई में आजाद चौक के राज ठाकुर और पुरानी बस्ती के गोलू नायक के पास से तलाशी के दौरान बटनदार चाकू बरामद हुआ है। अशोक दास वैष्णव से 1 किलो गांजा बरामद हुआ। जुआ एक्ट के तहत थाना गोलबाजार, सिविल लाईन और पण्डरी से 5 प्रकरण में 15 आरोपियों को गिरफ्तार किया गया। आबकारी एक्ट में सिविल लाईन, डीडी नगर और आमानाका से 5 प्रकरणों में 9 आरोपियों को, आम्र्स एक्ट में पुरानी बस्ती और तेलीबांधा से दो प्रकरण में दो अरोपियों को गिरफ्तार किया गया है। इसके अलावा राजधानी में अड्डेबाजी करने वाले 19 आरोपियों को पुलिस ने पकड़ा है। इसमें अशांति पैदा करने वाले आरोपी भी शामिल हैं। वहीं कार्रवाई अभी भी जारी है।